Masana na kasashen Iran, Rasha da Turkiya sun tattauna kan batun Syria - china radio international
Masana na kasashen Iran, Rasha da Turkiya sun tattauna kan batun Syria
2017-04-21 12:34:24
Rahotanni daga Kafofin watsa labarai na kasar Iran na cewa, Masana na kasashen Iran da Rasha da Turkiya sun tattauna kan batun Syria bisa tsarin shawarwarin shimfida zaman lafiya na Astana a birnin Tehran tun daga ranar 18 zuwa 19 ga wannan wata. Kamfanin dillancin labaru na Mehr na kasar Iran ya ruwaito cewa, bangarorin uku sun tattauna kan batutuwan da suka hada da yarjejeniyar tsagaita bude wuta a kasar Syria da musayar mutanen da aka yi garkuwa da su. Ita ma tawagar masana ta MDD, ta halarci tattaunawar a matsayin mai sa ido. A ranar 15 ga wannan wata ne, ministan harkokin wajen Rasha Sergei Lavrov, da takwaransa na Iran Mohammad Javad Zarif, da kuma na Syria Walid Muallem, suka gana a birnin Moscow na Rasha, inda suka tattauna kan harin da Amurka ta kai wa Syria, da yin bincike kan harin makamai masu guba da hanyoyin samar da zaman lafiya a Syria, da hada hannu wajen yaki da ta'addanci. Bisa yadda aka tsara, za a gudanar da sabon zagayen taron shimfida zaman lafiya na Astana, a farkon watan Mayu. (Zainab)
ga wasuv Yawan mutanen da suka mutu sakamakon kai farmaki kan 'yan Shi'a a Syria ya karu zuwa 112 2017-04-17 10:47:41v MDD ta yi Allah wadai da harin da aka kai a arewacin Syria 2017-04-16 13:26:42v Iraq da Syria sun hada kai wajen yaki da dakarun kungiyar IS 2017-04-16 13:25:57v Ministocin harkokin wajen Rasha, Iran da Syria sun tattauna kan batun Syria 2017-04-15 13:35:41v Kawancen kasa da kasa ta kai hari a siton makamai masu guba na IS 2017-04-14 13:51:59